open-index/open-wikipedia-markdown huggingface dataset:
Wim Opbrouck

[thumb|Wim Opbrouck in [De Bende van Wim, 2005]]
**Wim Opbrouck** (5 februoari 1969) is ne West-Vlamschn zanger en acteur die ipgegroeid es in Oarelbeke, moa in Boavekove weunt.

't Es moeilik om Wim Ipbrouck in en vakske te steekn: ie ziengt, ie speelt covers, j'es acteur zowel in films, tv lik in theoater, moa je makt ôok geweune tv-programma's. Zyn grôotste verwezenlikkiengn zyn: 
*'De Dolfijntjes' en 'TV-tunes KNT', zyn covergroepke woamee dat ie iptrêedt in de culturele centra en ip festivollekes
* Zyn rolln in films lik 'Manneken Pis' en 'Ad Fundum'
* Tv-rolln in 'In de gloria', 'Het Eiland', 'Windkracht 10'. J'èit ôok ne roadshow 'De Bende van Wim', woarin dat ie me Jean Blaute en Michiel Hendryckx ip de moto deur Europa trekt.
* Theoater activiteitn: je speeldige by de "Blauwe Maandagcompagnie" in "Ten Oorlog" en wos lid van de vastn artistiekn kern van "Het Toneelhuis" 
Vôder skildert ie nu en ton een skilderytje of têkent ie een têkeniengkse.

Van West-Vlams standpunt ut is Wim et best bekend van zyn rolle ols Gerrit Callewaert ut Boavekove (dêelgemêente van Oarelbeke) in 'In de gloria'. In die rolle kwamt'ie iedre weke kloagn dat'ie 't en "echte skande" vond da West-Vloamiengn ondertiteld weirdn in tv-programma's. Vaneigens wos t'ie zelve ôok ondertiteld, omdat'ie zelve West-Vlams klaptige, wa dat ton weer anleidienge gaf vô nieuwe klachtn enzovôors.

Der is ôok ne gekende sketch (ut 'Alles kan beter') woarin dat ie computerlessn gift in 't West-Vlams. Daarut zyn de legendoarische termen gelik 'kêrekêwere' (backspace), 'arde ploate' (hard disk), 'zochte ploate' (floppy) en 'rute 98' (Windows 98) vôortgekoomn.

## Externe koppeliengn
* Officiëlen dolfijntjes website
* Officiëeln TV-tunes KNT website
* Gerrit Callewaert
* Computerlessen
Zillebeke

**Zillebeke** is e dorptje in de Belgische provinsje West-Vloandern en e klêne dêelgemêente van Yper.

## Algemêen
In de volksmound oek wel e kêer 'Billezêke' genoemd. D'er zyn veel schône diengn in Zillebeke, gelyk: 
* Bellewaerde
* De Poaliengbeke (e natuurreservoat)
* Hill 60 (e poar bunkers en pittn in de ground)
* Zillebekevyver 
* 't Voetbolpling da scheef ligt

File:Zillebeke - Zillebekevijver 2.jpg|Zillebekevyver
File:Liverpool Scottish Bellewaarde memorial stone.jpg|Liverpool Scottish Bellewaarde memorial stone

## Beziensweirdigheedn
:15px *Kykt noa [[Bouwkundig erfgoed in Zillebeke]]*

Yves Leterme et in Zillebeke geweund ot ie joenk was.
Brouwery Rodenbach

thumb|Ulder logo

**Brouwerij Rodenbach** is e brouwerye in Roeseloare woar da 't Rodenbach bier wordt geproduceerd.  
## Historie
In 1750 vestigde den dokteur Ferdinand Rodenbach hem in Roeseloare. Je wos ofkomstig van Andernach an de Reyn in Duutsland. Zyn kleênzeune Alexander kocht e kleêne brouwerie an de Spanjestroate in 1820. Je stichtte e vennoôtschap vo 15 joar tegoare met Amelia, Pedro en Ferdinand Rodenbach. Den 20stn september 1836 is de brouwerie angekocht deur Regina Wouters, 't vromins van Pedro Rodenbach. Loater is 't overgepakt deur Edward Rodenbach en doarachter deur zyn zeune Eugène Rodenbach, die stage gienk volgn in Zuud-Iengeland woa dat ie leêrde over d' Iengelsche Porter bierstyl me verzeurienge, miengelienge en rypienge ip hout. Eugène wos de latste Rodenbach die boas wos van 't bedryf tusschen 1878 en 1889. Je gienk dôod an zyn 39 joar, de 7ste meie 1889. Zyn vrouwe en drie dochters hen de brouwerie overgepakt.

In 1998 wier Rodenbach ipgekocht deur *Palm Breweries* moa 't brouwn is in Roeseloare gebleevn. De rypienge van 't bier gebeurt in grôte êek’n foeders.

Ofbeeldienge:Brouwerij Rodenbach Moutast.JPG|Oude moutast (1872)
Ofbeeldienge:Brouwerij Rodenbach Mouterij.JPG|Poôrtgebouw van d' oude mouterie (1864) 

[thumb|<center>Eêkn [foeders woarin da 't bier rypt]]

## Bier
Sôortn:
* *Rodenbach*
* *Rodenbach Grand Cru*
* *Rodenbach Caractère Rouge*
* *Rodenbach Vintage 2009*
**Rodenbach Fruitage*
**Rodenbach Red Tripel*
Vroeger wier der ôok nog *Rodenbach Alexander* gemakt en *Redbach*.

## Trivia
*Georges Rodenbach wos ôok lid van de familie. Je wos e bekende schryver die *Bruges La Morte* geschreevn eet.

*Z'een ôok schône rekloame van 'Pittig bruintje' gemakt, ênigte joar'n geleen.

## Externe koppelienge
*rodenbach.be
James Ensor

thumb|Zelfportret ip nen Belgische postzegel
thumb|Graf by de duunkerke in Mariakerke
**James Ensor** (Ostende, 13 april 1860 - 19 november 1949) was e kunstschilder. 

James Ensor wos nen expressionist, wuk da wil zeggn dat 'n vele expresje in zyn schilderyen wildige leggn. J'è nen hêle tyd in Ostende geweund. Eèn van zyn bekenste werkn is de *Intrede van Christus in Brussel*. J'é ôok wa me maskers, da je ip veel schilderyen tegenkomt.

I ze jounge joaren is 't 'n no 't Onze-Lieve-Vrouwe College in Ostende gewist, woa da ze zein dat 'n der niks van kost.

Ensor ligt begroavn neffest de torre van de duunkerke Onze-Lieve-Vrouw-ter-Duinen in Mariakerke by Ostende.
West-Vlamsche wielerkoersen

O de Belgn ol zot zyn van koersen, ton zyn de West-Vloamiengn da êlegans. Der zyn veel koersen die in nen West-Vlamsche stad starten of ankomen. Een lystje van de belangrykste:

* Rounde van Vloandern
* Kuurne-Brussel-Kuurne
* E3 Prys Vloandern
* Gent-Wevelgem
* Twis deur Vloandern
* Driedoagse van De Panne
* Omlôop Mandel Leie Schelde
Bèèst

**Bèèst** (Nederlands: *Beerst*) is e dorptje in de Belgische provinsje West-Vloandern. 't Is van 1977 e dêelgemêente van Diksmude. Bèèst et een ippervlak van 11,66&nbsp;km² en 't weunn e grote 1100 inweuners.

't Groendgebied van Bèèst bestoat uut twi styf van mekoar verschillnde geomorfologische gebiedn. Twi derdn makt dêel uut van de vlakke polders, de Bèèstbloote,  en de lêger geleegn Handzoamevalleie. De reste makt dêel uut van d' hoger geleegn zandstreke.
thumb|left|<center>Sint-Wandregesiluskerke

Verschillige woaterloopn zorgn voe d' oentwoaterienge van 't groendgebied. Den Yzer, d' Handzoamevoart en de Vlazêlevoart zyn de belangrykste. 't Zandleemgebied wordt oentwoaterd deur e dêel beekn lik de Camardebeke, de Reigeriebeke, de Parysbeke en de Vlazêlehofbeke.
## Geschiedenisse
Bèèst is voe 't êest vermeld in 1161 oender de noame "Berst". 

Binst den Eeste Weireldoorloge is Bèèst verre hêlegans vernield gewist deur zyn liggienge in 't froentgebied.

## Beziensweirdigheedn
:*Kyk noa [[Bouwkundig erfgoed in Beirst]]*
*Sint-Wandregesiluskerke en de pastorie
*Kastêelhof uut de 17e eeuwe, heripgebouwd in de joarn 1920
*Enigte Duutsche militaire constructies (WOI) zyn bewoard gebleevn
## Bekende menschn
*Karl Vannieuwkerke weunt in Bèèst.
Diksmude

**Diksmude** (Nederlands: *Diksmuide*) es e stad in West-Vloandern. De stad ligt an de riviere den Yzer. Der weunen mêer dan 17.000 menschn in heel de gemêente. Diksmude is voorol gekend vo z'n Yzertôorn en den dôodngang. De gemêentenoame wordt soms ofgekort no *Smude*.

Ofbeeldienge:Diksmuide stadhuis, belfort, St Niclaas.jpg|Markt van Diksmude
Ofbeeldienge:Diksmuide IJzer R01.jpg|Den Yzer in Diksmude


## Dêelgemêentjes en omgevienge
De stad Diksmude bestoat uut 15 dêelgemeentn, en 't is doamee in de provinsje West-Vloandern de gemeente met de grotste ippervlakte. In 1924 was d'ippervlakte van Diksmude-stad ol verdubbeld deurdat er e stik van Êesn bykwam. In 1965 is Diksmude-centrum ton gefusioneerd met Êesn en Koaskerke. De bebouwienge van Koaskerke en Diksmude vormt in feite een deurlopend geheel en de bebouwienge van Diksmude lopt ook al deure ip 't groundgebied van Êesn. In 1971 giengn der were vele fusies deure. Diksmude zelve fusioneerde nie, moa een oop van de gemeentjes derround ton wel. Keiem werd e stik van Beest; Lampernisse, Oostkerke en Stuvejeskerke kwaamn by Pervyzje; en van Oudekapelle, Nieuwkapelle en Sint-Jacobskapelle werd er e nieuwe gemêente, Driekapellen gemakt. Woomn moest e stik va ze groundgebied ofgeevn, van Joenkershove werd e stik van Outulst. In 1977 fusioneerden der uutendelik zes gemeentn met Diksmude. Beest, Driekapellen, Leke, Vlazêle, Woomn en Pervyzje woarn nie mi oenafhankelik, moa ulder dêelgemeentn woarn nu Diksmuudse deelgemeentn.

't Stadscentrum van Diksmude lig in 't midden van de gemeente, langst den Yzer. 't Is 't meest bebouwde en beweunde centrum in de gemeente. D'andere pleksjes liggn verpreid ip 't grôte groundgebied van Diksmude. De groddere parochjes bestoan uut e centrum dat langst êen van de grôte involsweegn ligt, met nog wa lintbebouwienge. De klindere parochjes liggn temidden de stikkn en nie langs drukke grôte boann. Tusschn al de parochjes in liggn der nog vele boeroven.

Deurdat de gemeente Diksmude zo grôot is, grenst z'an e hêeln oop parochjes:
thumb|350px|left|Diksmude, pleksjes en buurgemêentn. De gele stikkn zyn de bebouwde gebiedn.

## Beziensweirdigheedn
:15px *Kykt noa [[Bouwkundig erfgoed in Diksmuude]]*
## Toeristische attraksies
*Dôodngang
*Yzertoorn

## Externe koppelienge
*Officiële website van de stad
Frietn

thumb|Kiekn met frietn
**Frietn** (of **frittn**, **frits**) zyn in stoafkes gesneen patattn die in frietvet gebakkn zyn. Frietn zyn vree populair en typisch voe België. Ip stroate kun je doa vele frietkoten viendn.

Typisch an Belgsche frietn is da ze twêe keirs gebakkn zyn. De vôorbak deurt e goe vuuf menuutn (150&nbsp;°C), toet dan de frietn begunn te 'zingn'. Doarachter lat je de frietn rustn en toen bak je ze nog e twidde ki (180&nbsp;°C) toet dan ze schône geel-bruun zyn. 

Frietn eetn me in België mêestol me mayonaise op. Oek meugelik zyn: ketchup, piekels, tartaar, of stoofvlêessause. 

## Et ountstoan van de frittn

Wannêer frittn nu juste zyn ountstoan es nie zô hêel deudelik. Ôok wien dat er nu juste ip et gedach gekoomn es om patattn in stikskes te snyn en in vet te frituurn es nie bekend. Den Belgieschn historicus Jo Gérard gingt er van uut dan de frittn zekerst oal bestonn in den 16n êeuw en dus toen ôok kunn zyn ountstoan uut et gebruuk om viskes te frituurn. Nem zegt y da bist de winter toen dat 't woater oallemoale bevroorn ô en er niemê kost wordn gevist, dan de minsn patattn in klêene visvormkes sneen en azôo in 't fritvet smeetn. Azôo an ze allik etwa dat erip trok.
## French fries
De mythe doet de rounde da et ountstoan van dien term zen oorsproungg kent beist den Êestn Weireldoorloge. Ton datn Iengelsman in België arriveerde, makte y kennisse met 't Belgisch leger en dus ôok met uuze frittn. Agezien dat de voertoale van 't Belgisch leger in dien tyde nog oassan 't Frans wa zeidn d'Iengelse der "French fries" teegn. Der wordt echter agenomn da et 'french' komt van et werkwoord 'to french' (wa wil zegn in frietn snyen). Een andere plausibele theorie is da Thomas Jefferson de term uutgevounden et ton dat n frietn beschreef als *pommes de terres frites*, woar da 'frites' et voltooid dêelwoord es van et Fransche *frire*, die 'int vet bakn betêkent https://web.archive.org/web/20070702131708/http://www.kal69.dial.pipex.com/shop/pages/ppc68.htm.
Leffienge

**Leffienge** (Nederlands: *Leffinge*) is e dorptje in de Belgische provinsje West-Vloandern. 't Is e dêelgemêente van Middelkerke. 't Ligt nevenst Middelkerke en Ostende. 

De kerke van Leffienge wordt ook wel "Kathedrale van't Noordn" genoemd. Dat is omdat er doar nog e bisschop in geweund et, lange geleen. 't Is ook een beschermd monument. Doarom mochtn z'em nie afbreekn ton dat'n up instortn stound. Z'en em ton joaren in de stelliengn gezet voe te restaureren. 't Et zolange gedeurd omda den ène annemer achter den andern fajiete gieng. Z'en der ook een plingsje roundgezet, woar da vroeger 't kerkof en loater de markt wa. 

Olle zomer wordt er 't muziekfestival Leffingeleuren g'organiseerd.
## Beziensweirdigheedn
:15px *Kykt noa [[Bouwkundig erfgoed in Leffienge]]*
Sigarre

thumb|E sigarre
E **sigarre** of **sigare** is e rolletje toebak met e toebaksblad der roend da dient voe te smoôrn. De gebruukte toebakssoôrtn zyn ofkomstig van landn lik Brazilië, Cuba, Dominicoanse Republiek, Honduras, Nicaragua, Java en Sumatra. Oe langer dan de toebaksbloarn droôgn, oe beter dan de sigarrn goan smoakn.

Bekende sigarreliefebbers zyn Fidel Castro en Winston Churchill.
Pieter Aspe

thumb|Pieter Aspe ip de boeknbeurze in Antwerpn (november 2008)
**Pieter Aspe**, pseudoniem vo **Pierre Aspeslag**, (Brugge, 3 april 1953 - 1 meie 2021) was e Vlamsche schryver van misdoadromangs. J'eit in Brugge gestudeerd in 't Sint-Leo. Je was voader van twêe dochters en j'eit styf vele jobs g'ed ounder andere conciërge van d' Eilig Bloedkapelle in Brugge. Je was vultyds schryver sedert 1996.

### Boekn
J'eit een pak misdoadboekn geschreevn met commissoaris Van In en substituut Hannelore Martens in d'oofdrolln. Ver ol zyn veroalen speeln under of in Brugge moa de latstn tyd ook in Blanknberge.

In 2001 krêegt 'n de Hercule Poirotprys en in 2004 wierdn d'êeste tiene van z'n boekn vo de televisie (VTM) ipgenoomn met Herbert Flack, Francesca van Thielen e Lucas van den Eynde.

### Overzicht van zyn boekn

Buutn de reekse:
* *Grof Wild*
* *De Japanse Tuin*
* *Kat en Muis*
## Pryzn
* 2001 - Hercule Poirotprys vo *Zoenoffer*
* 2002 - Humo's Gouden Bladwijzer vo *De vijfde macht*
* 2010 - Hercule Poirot Oeuvreprys vo heêl Aspe's oeuvre
Cactusfestival

't **Cactusfestival** is e rockfestival in Bruhhe, mêer bepoald in 't Minnewoaterpark. 't bestoat ol sedert 1982 en 't is mêestol round begun juli. 't festival is begost up 't Sint-Amandspling wor da café Cactus was mo da besto nu nie mi. D'r kommn ieder joar roend de 8.000 menschn (update 2015: oendertuschen ol méér of 20.000!) lustern no e mix van pop, rock e weireldmuziek. 't publiek is gemiengeld: zowel oudere muziekliefhebbers of joenge gastn.

## Programma [[2007]]
In 2007 ging et Cactusfestival deure van 6 tot 8 juli. De belangrykste noamn woarn: Mintzkov, Cake en The Waterboys ip vrydag, Gotan Project en Ozark Henry ip zoaterdag en Tom McRae, Gabriel Rios en The Flaming Lips ip zundag.

## Externe koppelienge
*Officiële paahina van 't Cactusfestival
Johan Museeuw

**Johan Museeuw** (Vassenoare, 13 oktober 1965) was 'n Belgische coureur. Zyn byname is "de Leeuw van Vloandern". Je was êen van de latste Flandriens damme gekend ên. Ie was e meester van de eeëndagskoersn, en j'êe ze bykans ollemoale gewonnen (sommige mêer bergachtige woarn nie ip zyn lyf geschreevn). J'es ôok e ki weireldkampioen heword'n in 1996. In den Tour de France eet ie ôok e reke coers'n gewounn en eet ie den givlen pulover meug'n draag'n.

In zyn carrière eet ie in verschillige ploegn gereden, moar mêestal was 't er êen constante: Patrick Lefevere. 

Johan Museeuw eet alf kêren een Weireldbekerwedstryd gewounn (een absoluut recor), drie kêern de Rounde van Vloandern en Parys-Roubaix en vele minsj'chen een ounvergittelike tyd bezorgd. j'eet ôok twêe kêers moetn werekèren van zwoare blessures: êen ki van een vol in den Bus van Wallers en e ki van een oungeluk medden moto.

## Palmares (allêne de echte oogtepuntn)
* 1990 - 2 rittn in de Rounde van Vrankryk
* 1991 - Kampioenschap van Zurich (WB1)
* 1993 - Paris - Tours (WB2)
* 1993 - Rounde van Vloandern (WB3)
* 1994 - Amstel Gold Race (WB4)
* 1995 - Rounde van Vloandern (WB5)
* 1995 - Kampioenschap van Zurich (WB6)
* 1995 - Eindklassement Weireldbeker villokoers
* 1996 - Paris-Roubaix (WB7)
* 1996 - Weireldkampioen
* 1996 - Eindklassement Weireldbeker villokoers
* 1998 - Rounde van Vloandern (WB8)
* 2000 - Paris-Roubaix (WB9)
* 2002 - Paris-Roubaix (WB10)
* 2002 - HEW Cyclassics Hamburg (WB11)

Een poar andre oogtepuntn uut zyn carrière: E3 Prys Vloandern, een poar kêers Belgisch kampioen, Twis deur Vloandern, Kuurne-Brussel-Kuurne, Brabantse Pyl, Omloop 't Volk, etappn en eindklassementen in de Rounde van Zwitserland, Denemarken, Ruta del Sol, Vierdoagsche van Duunkerke, Driedoagse van De Panne,...

## Ende in mineur
Op 2 mei 2004 stoptige Museeuw mè koersen. Aloewel de carrière van Museeuw moeilik overschat kan worren (kiek mo no z'n palmarès), issen carrière spietig genoeg ip een negatieve maniere gendigd. Je wierd verdacht van dopinggebruuk en de termen 'wesp' (codewoord voe Aranesp) en 'gesneden brôod' (groeihormoon) zyn vantonaf legendoarisch. 
Op 23/1/2007 bekent Museeuw voe 't êest dat ie dopienge gepakt et. Volgens nem ollêne in ze latste joar als prof. Achter die bekentenisse dien'de ook zyn ountslag in als publiekreleesjes van Quick-Step..

## Ploegn
* 1988: ADR - Anti-M - Enerday (B)
* 1989: ADR - Coors Light - Bottecchia - W-Cup Coffee (B)
* 1990-1991: Lotto - Super Club (B)
* 1992: Lotto (B)
* 1993-1994: GB - MG Maglificio (I)
* 1995-1997: Mapei - GB (I)
* 1998: Mapei - Bricobi (I)
* 1999-2000: Mapei - QuickStep (I)
* 2001-2002: Domo - Farm Frites (B)
* 2003-2004: QuickStep - Davitamon (B)

## Bronn
D'n Oane

**D'n Oane** (officieel Nederlands: *De Haan*) is e gemêente in West-Vloandern an de Belgische kust. 

't Is gekend voe ze Belle Epoque styl, z'n villawyk. Albert Einstein et der nog e klêen endje geweund. 

Ofbeeldienge:De Haan - Tram station.jpg|Tramstoasje
Ofbeeldienge:Street_scene_in_De_Haan,_Belgium.jpg|Residentie Porte Joie, Holbeinloane
Ofbeeldienge:De Haan Luchtfoto R01.jpg|Luchtfoto van D'n Oane


## Indêlienge
D'n Oane bestoat uut de dêelgemêenten Klemskerke, Vlissegem en Wendune. 't Dorpscentrum van Wendune ligt an de zêe. D'oude landelikke dorptjes Klemskerke en Vlissegem liggn e poar kilometer meer landinwoards. 't Nieuwere centrum van de gemêente, D'n Oane Centrum, is gin aparte dêelgemêente, moa ligt an de zêe, ip 't groundgebied van Klemskerke en Vlissegem. Der weunn doa e stik of 5000 inweuners. Ip 't groundgebied van Klemskerke ligt nog 't gehucht Vosseslag, woavan dat de bebouwienge deure lopt toet in Brèènienge. In 't ôostn van Wendune ligt de klêne kern Harendyke, dat e dêel is van de bebouwienge round de buurgemêente Blanknberge.

De gemeênte D'n Oane grenst an:
thumb|300px|left|<center>D'n Oane, deêlgemeênten en gebeurs. De gilwe gebiedn zyn bebouwd.

## Statistiekn
In D'n Oane weunn der à peu près twoafduusd menschen (en in de zomer 't driedubbele).
't Is 4216 ectoare grôot.
## Beziensweirdigheedn
:15px ''Kykt noa Bouwkundig erfgoed in Den Hoane

Ofbeeldienge: De Haan Dubbelvilla La Maisonnette en Savoyarde.JPG|Villa Savoyarde woa dat Albert Einstein zes moandn geweund et in 1933
Ofbeeldienge:De Haan Villa Le Coeur Volant, Einstein.JPG|Beeld van Einstein in 't parksje by Villa Le Coeur Volant in de Normandiëloane


## Bekende menschn
*Marva: zangeresse
*Albert Einstein: et er zes moandn geweund in 1933

## Externe koppelienge
*Albert Einstein in Den Hoane
Ôostkamp

**Ôostkamp** (officieel Nederlands: *Oostkamp*) es een gemêente in de provinsje West-Vloandern. De gemêente telt biena 22.500 inweuners.
## Geschiedenisse
Ôostkamp komt van de noame "orscamp" (peirdeveld). 't Oud woord "ors" komt overêen me 't oud Iengelsche woord "Horse". In de middeleeuwn wast den enigsten stalle vo de zee.

Ofbeeldienge:Oostkamp - Sint-Pieterskerk 1.jpg|Sinte-Pieterskerke in Oôstkamp
Ofbeeldienge:Gemeentehuis Oostkamp.JPG|Stadhuus van Oôstkamp


## Kernen
Buutn Ôostkamp zelve zyn d'r in de gemêente nog de dêelgemêentes Ertsberge, Ruddervôorde en Woardamme. D'r zyn ook nog een poar klindere kernen en gehuchtn in de gemêente. Moerbrugge ligt in 't nôordôostn van de gemêente, e kilometer van 't centrum van Ôostkamp. Hêlegans in 't nôordn ligt een uutloper van Stêenbrugge, een wyk van Assebroeke in Brugge. De wyk sluut an ip de stedelike kern van de stad Brugge. In 't uterste zuudwestn, ip 't groundgebied Ruddervôorde, ligt 't gehucht Baliebrugge, ip de weg tusschen Ruddervôorde en Tourout.

:Bron: GRS Oostkamp
De gemêente Ôostkamp grenst aan de volgende dorpn en gemêentes:
thumb|300px|left|Ôostkamp en dêelgemêentes. De gilwe gebiedn zyn bebouwde kernen.

## Beziensweirdigheedn
:15px *Kykt noa [[Bouwkundig erfgoed in Ôostkamp]]*

## Toale
Ôostkamp was vroegere een klêne gemêente, moar de latste twientig joar zyn der vele nieuwe van overoal bygekommen, wardeure 't Ôostkamps in feite an 't verdwynn is deur ol die vermiengelingen.

Een typische Ôostkampenoare sprikt van 't is *den emsen* im platse van 't is *t'zyne*.

## Streekbiere
Oostkamp et zyn eigen bier, genoamd *Wittoen*. Het is een tripel bier, gebrouwen deur Brouwery Strubbe uut Ichtegem. Het bier kreeg de name 'Wittoen' no den Oostkampse ridder Jan Wittoen.
Balthazar

thumb|De Balthazar groep in 2006 
**Balthazar** es een Belgische pop/jazz/indierock-groep me soms een bitje folk.
## Biografie
De groep eut de streke van Kortryk es styf joeng. Z'ein wel uldern eign klank die 'n bitje doe peizn an andre Belgische groepn lik dEUS, Absynthe Minded, Zita Swoon en Sioen.

't Zyn der die unne styl zigeunerpop noemn. Ze zyn lik veel echte West-Vlamse artistn: ginne kak an ulder gat; ipzettn, speeln en were weg.

Ze zyn begunn in den twêedn elft van 2004 rond Maarten Devoldere.

In 2005 ein Maarten Devoldere, Patricia Vanneste en Jinte Deprez als achttienjoarige snotneuzn de nationoale Kunstbendewedstryd voo joengern gewonn me ulder liedje "Lost and Found".

In april 2005 tertige de groep voor den ièste kièr ip in complete bezettienge ip 't podium. In da joar wonn ze ôok Westtalent, de rockwedstrijd van de provincie West-Vloandern. Van de achtondred inzendiengen vôor Humo's Rock Rally groakn ze, tôpe me 99 andre, deur de preselecties.

In 2006 begostn ze weireldberoemd te koomn in Kortryk en 'n bitje derbeutn: ze keunn bykan nie zière genoeg iptreedn. In Brussle graktn z'in de finoale van Humo's Rock Rally. Doa liepn ze ip ulder slissn weg me de KBC-prys van 't publiek (toch nog tiendeusd euro).

In October 2006, ter gelegenheid van 't fièstjoar “Vijf jaar Poppunt” organizeert Poppunt 't project “Raymond en zijn Jonge Helden”. Negen beloftevolle joenge bands hermoakn elk en liedje van Raymond. Balthazar doe mee me "Gelukkig zijn". De hêeln show in 't Depot in Leuven wird eutgezonden ip Canvas.

Noa 't ende toe van 2006, achter en tzestigtol iptreedns, beslistige Maarten Devoldere van styl te verandren en mêer noa disco house te evolueern. Den drummer en de bassist wirden opzy gezet en de violiste mocht'eur driengend ommeskooln noa 'n andr instrument. 
Balthazar begoste ôok mêer en mêer de grenze van de popmezik of te tastn met ne vernieuwdn set. 

Ip 18 januoari 2007 werd Balthazar genomineerd vô de “Zieta Award 2006” van WTV-Focus. Den êenentwintigste januoari 2007 oan ze d'occoazie "Lorraine" te spelen in d'êeste ofleverienge van “Debby & Nancy Happy hour" op Één.

In de zommer van 2007 es de echte deurbroake gekoomn by't grôte publiek, want uldern êestn single 'This is a flirt' es grysgedroaid gewist ip Studio Brussel. J'eit zelfs nummer êen g'oald ip de 'Hot List' twêe weekn tereke in ogustus, wa wil zeggn dat'ie die weekn mêest vanol gedroaid gewist es ip die zender. Ie eit ôok de dertiende plekke g'oald in 'de Afrekening', een lyste soamngesteld deur de leustereirs.

## Leedn
*Tot 't ende van 2006:
** Maarten Devoldere (stem, piano) Kortryk
** Patricia Vanneste (stem, viool) Koeigem
** Jinte Deprez (stem, gitaar) Stoasegem
** Joachim Quartier (bas) Ôostrôzebeke 
** Koen Verfaillie (drums) Kortryk

*Vanof 2007 zyn de drums en bas vervangen:
** Simon Casier (bas)
** Christophe Claeys (drums)

## Discografie
# Ogustus 2006: Balthazar (EP), zonder title, in eigen behêer, me volgende liedjes:
## Haven't got you
## Lorraine
## Lost and found
## Don't change the word
## About running
## Never thought occasion
## In her melody

## Externe koppeliengn
*Officiëeln website
*Myspace website
Kortemark

**Kortemark** is e plekke en gemêente in 't middn van de provincie West-Vloandern. Z'eet oungeveer 12.000 inweuners.

't Oogste punt van de gemêente ligt op 51 meetrs, da's de Ruudnberg, ip de grenze med Ichtegem e Kookloare. Moa 'n hêel grôo stik ligt schier ip de zelste oogte van de zêe: da zyn de Broekn. Tweis deur Kortemark lopt de Krekebeke, ôok 't Ansoamtje of de Voart genoamd. Oetemets lopt die Voart wel e kêe oovre.  In 't joar 2005 wos 't verschriklik erg. Der woarn gêen dôodn of gewoendn, moa wel vrêe vele schoa in Kortemark en in Ansoame.

Ofbeeldienge:Kortemark Sint-Bartholomeuskerk 01.JPG|Sint-Bartholomeuskerke 
Ofbeeldienge:Kortemark Station 01.jpg|Stoasje van Kortemark

Vroeger lag de brouwery Louwaege in Kortemark, moa z'es nu ofgebrookn achter da ze verkocht gewist is. Nu is ze in d'handn van de gemêente Kortemark. Der goan nu allemoale complexn komn vo minderbedeeldn en winkls
thumb|left|<center>Brouwerie Louwaege in 2013

De dêelgemêentn van Kortemark zyn: d' hoofdgemêente Kortemark zelve (de grotste), Ansoame, Zarrn en Werkn. D'er is ôok nog een vuufde parochie, Edewolle, die binn Ansoame ligt.  

Grôo-Kortemark ligt teegn de volgende parochies of gemêentn: 
thumb|300px|left|Kortemark, dêelgemêentn en roundliggende gemêentn. De gele gebiedn zyn bebouwde kernen.

## Beziensweirdigheedn
:15px *Kykt noa [[Bouwkundig erfgoed in Kortemark]]*
## Externe koppelienge
*Website van de gemêente Kortemark
Ôostrôzebeke

**Rôosbeke** (Nederlands: *Oostrozebeke*) is e gemêente in de provincie West-Vloandern. Ip zyn ippervlakte (16,7 vierkante km) weunn d'er 7.500 minsn.
Rôosbeke ligt tussn Iengelmunstr, Ulste, Ôoigem, Wielsbeke, Dentergem en Mullebeke.

Ofbeeldienge:Oostrozebeke St-Amanduskerk-3.JPG|Sint-Amanduskerke
Ofbeeldienge: Oostrozebeke pastorie St Amandus -2.JPG|Pastorie


In 't nôordn van de gemêente, te nôordn van de Mandel, ligt 't gehucht Ginste, mè zyn eign parochie (Sint-Jozef).

De gemêente Rôosbeke grenst an de volgnde dorpn en gemêentn:
thumb|left|<center>Rôosbeke en gebeurs. De gilwe gebiedn zyn bebouwd.

## Beziensweirdigheedn
:15px *Kykt noa [[Bouwkundig erfgoed in Ôostrôzebeke]]*
## Attrakties
*Jeugduus 't Ipperste
*de Ginstegrotte
*KLJ Rwuzebeke bekent van de Jagoewerefuif tweede weekend van oktobere
Pittem

**Pittem** is 'n plekke en gemêente in de Belgske provincie West-Vloandern. Der weunn mêer of 6700 man.
thumb|left|<center>Kerke van Pittem

## Dêelgemêentn

Pittem ligt teegn:
thumb|left|<center>Pittem, dêelgemêentn en gebeurs. De gele gebiedn zyn bebouwde kernn.

## Bezienswoardigeedn
:15px *Kykt noa [[Bouwkundig erfgoed in Pittem]]*
Pittem is vrêe gekend van 't psychioatrisch Centre Sint-Sef. Van 't beste dat 'r is, surtout vô ountwennienge. Oat doar nie lukt kun je ôok in Beirnem proberen.

Ip de platse van Pittem stoat de Romoanse torre van d'Onze Lieve Vrouwekerke en in Êgem stoat de skerpe neogotische torre van Sint-Germanus.

## Bekende inweuners
Pittem is de geboorteplekke van Ferdinand Verbiest (1623-1688), missionoaris en sterrenkundige, iprichtre van 't observatorium van Peking en anpassre van de Chinese kalender.
thumb|left|<center>Beeld van Ferdinand Verbiest by de kerke van Pittem

## Externe koppelienge
* Website van de gemêente
Gunter Lamoot

thumb|Gunter Lamoot
**Gunter Lamoot** (Ostende, 13 ogustus 1970, mo ne weunt a lange in Gent) is e West-Vlamse kluchtigoard. Jis voorol bekend van ip Studio Brussel, den èèste ki dat n ip de radio kaamt was met 't program 'Studio Kafka', woamee dat n tope me Kamagurka, Piet Depraitere en Bart Vanneste kluchten zat te vertellen. 

In 2006 trèèdt ne ook ip in 'Comedy Casino', woa dat ie sketchen speelt. Doarin sprikt ie een toale die nog moeilijker es of 't West-Vlams. Eèn van ze personages was *Schwami mémé*.

Sedert 2006 es't ie èèn van de gastreporters va De Laatste Show, e talkshowprogram ip één. In 2007 speelde ie een van de oofdroln in Ex-drummer, j'et ook meegedoan an de De slimste mens ter wereld.

## Externe koppelienge
* Officieeln website
Piet De Praitere

miniatuur|Piet De Praitere
**Piet De Praitere** (Kortryk, 10 oktober 1963) is e West-Vlamsche kluchtigoard, acteur en schryver. 

Oafweg de joarn 90 kwam De Praitere bekend mè Studio Kafka, e radioprogramma op Studio Brussel, mè Kamagurka. Een bekend typeken van 'em is "*Etienne met het open verhemelte*" uut Vormezêle.
Brèinienge

**Brèinienge** (Nederlands: *Bredene*) is e Belgische gemèinte. 't Ligt tusschen Ostende, Klemskerke (e dêel van D'n Oane) en Oedeburg. 't Is 't èinigste pleksje in hèil België woa dat er e naktstrange is da legaal is. D'r weunen à peu près 16.500 menschen, zoender toeristen. In Brèinienge is 't er e dyk in 't stiksje tusschen de Twins en de vismyne (mo j'is wel goe weggestookn) en verder is 't er gin diek mi.  Wa dan ze wel vele én in Brèinienge zyn duunn. 

In Brèinienge-Duunn is 't er een oud visscherskapelletje en de kerke van 't dorp èi oude kerkemeubels van de joaren zestienoenderd. Der is ook e woatertorre.

De bekendste inweuner is Staf Versluys, die jammer genoeg e poar joar geleen veroengelukt is. O't slecht were is ku je noa de kunstgalerie van de schilder Anto Diez goan.  Der is ook een soorte zale woa dat er vanalles te doen is: 't Staf Versluyscentrum. 
## Beziensweirdigheedn
:15px *Kyk noa [[Bouwkundig erfgoed in Breinienge]]*

## Polletiek
De burgemèister is vanaf 21 januari 2026 de socialiste (Vooruit) Kelly Spillier. Ze was zie voadien scheepn. Van beroep is ze zie oenderwiezeresse is in 't schooltje rechtover 't gemeinthuus.  Sedert da ze burgemèister is gif ze nog 4 urtjes lesse de weke.
 
Van ol de stemmn (in 2024) en de sossen (Vooruit) der 37,5 %; alternatief 24 30,4 %, 't Vlaams Belang 20,4 %; de kalloten (Team Bredene) 8,7 %;de groenn 2,5; en Vital 0,4 %.

Den èiste scheepn is nu Vicky Dereere van de partie Alternatief 24.  Z'is zie scheepn van ekonomie en partisipoasje. Ze werkt zie bie voedingsbedrief Morubel in Ostende. 

Lucas Vandendriessche, ook van Alternatief 24, is scheepn van ruumtelikke ordenienge en mobiliteit.  Kwa werk is'tn ie directeur van MSOC in Ostende, woa dan ze werkn mè menschen met e verslavingsproblematiek.

Alain Lynneel van de sossen (Vooruit) is scheepn van toeristezakes en vrieje tied. Je werkt ie bie Clemaco in Zeebrugge. J'is ie ook hèèl actief in de carnavalweireld.

Magali Vanhaeren van Alternatief 24 is scheepn van sociale zakes en uusvestienge. Ze werkt bie 't CAW Noord-West-Vlaanderen, mo voadien è ze 20 joar bie de gemeinte gewerkt.

Steven Buysse van de sossen (Vooruit) is schepen van sportzakes en oopnboare werkn. Je is ook caféboas van den Hippo 12 en den Hippo Beach.

De voorzitter van de gemèinteroad is Sandy Dobbelaere.  Ze stoat zie beroepsholve in 't oenderwies. 

Den algemein directeur van de gemèinte Brèinienge is Jan Eerebout. Zyn voader et ook nog e tydetje burgemêester van Brèinienge gewist, da was Roger Eerebout van de kalloten.

## Toale
Met da Brèinienge juste nevest Ostende ligt komn de dialectn grotendèils overèin. De èinigste verschiln daje sommetekis ziet zyn bepoalde woordn die qua vertoalienge tzelste zyn, mo qua utsproak e klèin bitje verschiln. Andere voorbeeldn omvatn et verschillig gebruuk van voornoamwoorden. Byvoorbeeld:

****Ostends:''' zakdoek'' - ***Brèiniengs:** zakkedoek''.
****Ostends:*' jis deure* - ***Brèiniengs:** em is deure''.

## Bekende Brèiniengoars
* Staf Versluys: verkoozn tot Brèiniengoare van de eeuwe.
* Piv Huvluv: kluchtigoard

## Externe koppelienge
*Website gemèinte Brèinienge
Miss Belgian Beauty

**Miss Belgian Beauty** is e verkiezienge voor meiskes. De verkiezienge wordt g'organiseerd deur het evenementenbureau Animo van Ignace Crombé. De verkieziengn wordt gekenmerkt deur het feit dat de dêelneemsters een poar moanden lang udder moetn inzettn voor (gratis) presentoaties ollerande, voorol an de Kust. Tes wok de êeste Miss verkiezienge die als docusoap ip den TV es gekomen (in 2006 ip VT4). D'udige Miss Belgian Beauty es Nele Somers. De verkiezienge van 2007 ging deure in 't Casino van Knokke-Heist ip 20 oktober.

## Geskiedenisse
De verkiezienge es ontstoan noadat Ignace Crombé de verkiezienge van Miss Belgje at g'organiseerd in Kortryk in 1990. Ie oat de smoake te pakken, moa Madame Müller oa nie veel goeste om veel van eur macht of te stoan zodat er voor Ignace gêen platse wos in 't organiserend comité. Ie es ton moa ip zyn zelvn begonnen, met een nieuwe verkiezienge in 1991. 

## Ièrelyste
* 1991: Rani De Coninck
* 1992: Karina Beuthe
* 1993: Karolien Taverniers
* 1994: Petra Winkelmans
* 1995: Stefanie Van Vyve
* 1996: Els Tibau
* 1997: Liesbeth Van Bavel
* 1998: Darline Vanheule
* 1999: Caroline Ex
* 2000: Eveline Hoste
* 2001: Brunhilde Verhenne
* 2002: Zsofi Horvath
* 2003: Sofie Grosemans
* 2004: Cynthia Reekmans
* 2005: Celine Du Caju
* 2006: Anne-Marie Ilie
* 2007: Nele Somers
* 2008: Yoni Mous

## Externe koppelienge
*De officieeln website
Deirlyk

**Deirlyk** (ZO WVL), Déérlik (N WVL) of Dierlaik (Lokaal, streek van Woaregem - officieel Nederlands: *Deerlijk*) es e Belgische gemiente, geleegn in 't zoidn van de provincie West-Vloandrn, tusn Zwevegem, Êestert, Vichte, Oarelbeke en Woaregem. Deirlik éé e aantal wykn en côtés: 't centrum, den Belgiëk, Sellewie, de Veugelwyk, de Keuningswyk,...
[thumb|left|<center>Museum [René De Clercq]]

## Geschiedenisse
De noame Deirlik komt van 't Latyng: *Tresleca*.
## Beziensweirdigheedn
::*Kyk noa [[Bouwkundig erfgoed in Deirlyk]]*
Deirlik es bekend vo:
* *Meubelen Gaverzicht*: e grôte bekende meublzoake in West- & Ôost-Vloandern;
* Zyn kerke mé e retabel

## Bekende Deirlyknoarns
* Dr. Yves Benoit: stichter van 't KinderKankerFonds
* Hannelore Bedert: kleenkunstzangeresse
* René De Clercq: dichter & schryver, bekend van "Tineke van Heule" moa ôok van  'Het puiteke', 'Bietebauw', 'Ogen die het bruin weerkaatst', 'Moederke alleen', ...
* Luuk Gruwez: ne dichtre
* Leif Hoste: ne coureur
* Pieter Jan Renier: ne schryver
* Hugo Verriest: paster, schryver en flamingant
* Stijn Devolder: ne coureur aka Volderke

## Externe koppeliengn
*Den officieeln website van Deirlyk
*Heemkundige kryng Dorp En Toren.be
*Jeugdhuis 't AxieDent
*Kinderboerderij Bokkeslot
*René De Clercq
Arno (zangere)

[thumb|Arno ip Suikerrock in [2005]]
**Arno** (echte name: **Arnaud Charles Ernest Hintjens**)  (Ostende, 21 meie 1949 - Brussel 23 april 2022) was ne zangere.
## Leev'n
* In 1980 begost ie e groeptje mè Tjens Couter: TC Matic. Z’addn zefs e contract by EMI.  
De bekendste liedjes uut dien tyd noemn "Oh la la ..." en "Putain, Putain"
* In 1986 stopte TC Matic, en Arno begoste solo te goan. Up en af at’n oek nog een begeleidiengsgroeptsje (Charles et les Lulus).
*In 1992 zoengt ie e bekend liedje va Adamo: "Les filles du bord de mer". 
*In 1995 speelde-t'ie e rolletje met Jan Decleir in de film van West-Vloaming Jan Bucquoy als redder in de camping Cosmos van Westende: *Camping Cosmos* (1996).
* In 2002 kreeg Arno e grôte Fransche medaillie: 'Chevalier des Arts et des Lettres'.
*  Arno ziengt surtout in 't Fraans, mor ook in 't Iengels en 't Ostens, en zefs in 't Nederlaans. At Arno klapt, stoamertn. Moar aatn ziengt, oor je da nie. 

## Discografie
### Ploatn mè TC Matic
* T.C.Matic (1981)
* L'Apache (1982)
* Choco (1983)
* Yé Yé (1985)
### Solo-ploaten
* Arno (1986)
* Charlatan (1988)
* Ratata (1990)
* Idiots savants (1993)
* A la française (1995)
* Water (1995)
* Le European Cowboy / A Poil Commercial (1999)
* Arno Charles Ernest (2002)
* French Bazaar (2004)
* Jus de box (2007)
* Covers Coktail (2008)
* Brussld (2010)
* Future Vintage (2012)
* Human Incognito (2016)
* Santeboutique (2019)

## Externe koppeliengn
*Officiële Website
*Officiële Fan Website
**[http://nl.wikipedia.org/wiki/Camping_Cosmos Camping Cosmos]*
Den Trap

thumb|'n Twiene an 't pintelieren an den toog in Den Trap
**Den Trap** is gekend cafee in 't Kortrykse, gelegen in 't stroatje (of 't stretje) in Kortryk.  Et es een utgoanscafé vôor den alternatieven jeugd, me geregeld ewa iptredens van anstormnd rockgeweld.  't Es ôok styf populair by de Kortrykse jeugd, die noa 't skole de vrydag massoal noa 't stroatje ofzakkn.
't Café noemt azoa omda je met nen trap noa beneedn moe goan voor in de café te geroakn.

De Kortryksen groep Goose eit under repetitiekot boven Den Trap.

't Is ôok een café/zoale in Lichtervelde, gelegen nevest De Zwoane.
## Externe koppelienge
*Café Den Trap, Kortryk
Herr Seele

**Herr Seele** is d'artiestenoame va **Peter van Heirseele** (Toeroet, 13 april 1959). J'is een West-Vlamsche kunstenoare, striptekenoare, programmamoaker en scenarioschryver.
thumb|right|Herr Seele
De meeste menschen ken'n nem lik de kletsekop die moat is mè Kamagurka. Bekend va nunder tope is: Cowboy Henk. Herr Seele ed oek e pianowienkel in Ostende; j'is ook pianostemmer.
thumb|250px|Herr Seele met Kamagurka
Typies an Herr Seele is dat'n ossan geklid lopt in kostuums, dikkers in felle kleurn.
Kluchtigoard

Nen **kluchtigoard** es nen persôon die kluchtn bringt en zo de minsn an 't lachen probeert te bringen. G'eit verskillende sôorten kluchtigoards. G'eit verboale kluchtigoards, die byvoorbeeld in een theatershow nen kluchtshow geevn; nen anderen term voor zukke gasten es het Iengelse *stand-up comedian*. Stand-up komedianten geevn dikwyls, moa nie oltyd, polletieke commentaar en kritiek. In 2006 es ter een tv-programma ip Canvas, (Comedy Casino genoamd) da gewyd is an stand-up comedianten. 
Andre kluchtigoards zyn mêer visueel, met andre woorden, ze gebruken situoatiehumor om kluchtn te bringn. Die latste discipline zie je vôoroal ip tv in grappig (bedoelde) programma's. 

Vloanderen kent een lange tradisie van kluchtigoards.

## Vôorbeeldn
[thumb|[Urbanus in 2004]]
* Dirk Denoyelle
* Karel Declercq
* Piet De Praitere
* Martin De Jonghe
* Geert Hoste
* Gunter Lamoot
* Kamagurka
* Herr Seele
* Urbanus
* Gerard Vermeersch 
* Piv Huvluv 
* Gili
* Wouter Deprez
* Freddy De Vadder
* Jan-Bart De Muelenaere

## Externe koppelienge
*Comedy Casino, het tv-programma
Goose

thumb|250px|de groep

**Goose** es ne muziekgroep uut Kortryk. Ze zyn voorol bekend omda ze den êesten prys van Humo's Rock Rally gewonn ein in 2002 (z'oan oal ne kêe meegedoan onder nen anderen noame, **Loamy Soil**, en ton zyn ze in de finale gerakt). Z'ein nen cd utgebrocht in 2006, 'Bring it On'. 

Ze spelen synthrock, en under ne gitarist eit nog meegespeeld ip de latste Soulwax-ploate (die live wel nie vele mêe ip zyn gitare speelt, moa tegenwoordig mêer ip de synthesiser). In 2006 troadn ze vele ip ip zommerfestivals, de mêest tot de verbeelding sprekende noamn woarn Pukkelpop, Reading en Dour. De pers wos 't unaniem êens da ze jeen van de reveloaties woarn ip Pukkelpop en uddern êeste cd es zowel in het binnland ols in 't buutnland ip enthousiaste reacties onthoald.

## Leedn
* Tom Coghe
* Mickael Karkousse
* Bert Libeert
* Dave Martijn

De meneer van 't gelud is Frank Voet.

## Discografie
;Ploatn
* 2006: Bring it on, utgebrocht deur het ploatnlabel  **Skint**, van Fatboy Slim.
* 2010: Synrise
* 2012: Control Control Control 
;Singles
*Audience
*Good Times
*Black Gloves
*British Mode
*Low Mode
*Bring it on (single)
*Can't stop me now
*Words
*Synrise
*Real
*Control

## Varia
* In 2007 zyn ze soamen mè Ozark Henry de vertegenwoordiger van België ip het Eurosonicfestival, een sôort alternatief Songfestival dat van 11 tot 13 januoari deureging in Groningen.
*In dazelfde joar ein de prys voo best Belgische alternatieve groep gekreegn ip de TMF-awards.

## Externe koppelingen
* Officiëeln website
*Myspace website
*Goosebumpz.com
Dirk Frimout

thumb|Dirk Frimout (foto: NASA)
**Dirk Burggroaf Frimout** (Poperienge, 21 moarte 1941) wos 'n êerstn Vloamienk in de ruumte. 

## Jeugdjoarn & studies
Dirk Frimout is ebôorn in de Gasthuisstraat, numero 69: overtyd wos dat e klôoster van de poaters Recolettn, sedert 1981 ej doa 't Hoppemuseum. E goenk in 't loager na de stoatsschole (RMS). An 'n Unief van Gent oalde Frimout zyn diplom van Ingenieur Elektronica (1963) en zyn doctoroat in de toegepaste fysica (1970). E goenk na Colorado in Amerika vo zyn post-doctoroat. Loater kwam 'n ouk nog doctor in de Toegepaste Weetnschappn.

## Êestn Vlamschn astronaut
Van 24 moarte toet 2 april 1992 vlôog Frimout, tope mi zes Amerikoansche astronautn, in de Atlantis, e Space Shuttle van d'Amerikoanders. Prins Filip vroeg live op 'n televisie, toen da Frimout toertjes an 't droain wos in de ruumte: "En Dirk, wat ziet kij door het raam?" en "zek maar Filip, in de ruimte is er keen protocol".

## Voddere carrière
Van 1993 toet 1998 wrochte Frimout by 'n tillefong Belgacom. In 1998 et 'n etêkend by Flanders Language Valley (roend Lernout en Hauspie). Voe 't moment wunt 'n in 't klein begynof van Gent.

## Varia
* Frimout speelt e rolle in e strip van Suske en Wiske: *De stervende ster* (nr. 239).
* Dirk Frimout is ni ollêne êreburger van Poperienge; z'en oek 't êeste stadspark na nem vernoemd: Burggraaf Frimoutpark.

## Externe koppeliengn
* Belangrikkn Belg
* NASA-biografie van Frimout
* Euro Space Foundation
Mêesn

**Mêesn** (officieel Nederlands: *Mesen*) is een steej in West-Vloandern. 't Is officieel 't klènste stadje van België. Mêesn legt juste lasen 't Euvelland. 't Is een steej op z'n eigen omdan d'r ouk faciliteiten zyn voe Franstoaligen. D'r weun om en by de 1.000 menschen.

## Geschiedenisse
* De glôrietyd van Mêesn legt ol lange in 't verleden. In 'n tyd van de loakenindustrie (12stn êeuw) wos de stad redelik belangryk, want ze lag op de route tusschen Rysel (Lille) en Yper. Lik ol de grôte steedn a ze e joarmart. Doarachter kwam et verval. 
* In 1776 sticht keizerinne Maria Theresia van Ôostnryk 't Keuninklik Gesticht van Mêesn, achter dat de vroeger abdy wos ofgeschaft. 't Is doamei d'oudste Oopnboare Instellieng van Belgie.
* In 'n Êestn Weireldôorlog wos de stad hêlegansn plat gebombardeerd, want in 1917 wos 't er een zwoarn veldslag tusschen de Geallieerde en 'n Duuts: de Twidde slag om Mêesn.  
* Mêesn probeert nu surtout de toeristische kaarte te trekkn. De stad positioneert ze zevn als vredesstad. Vele toeristn ut 't Gemênebest passeern ouk ol Mêesn als ze nar Yper en Passchendoale komn.

## Beziensweirdigheedn
thumb|left|250px|De tôorn in 't Iers Vredespark
:15px *Kykt noa [[Bouwkundig erfgoed in Mêesn]]*
* Veel kerkoovn ut 'n  Êestn Weireldôorlog. 
* De Sint-Nikloajkerke die in de volksmound "'n Dikkop" wordt genoemd. "Dikkoppn" is sedertdien ouk de bynoame van de Mêesnoars.
* Ounder de Sint-Nikloajkerke legt er e Romaanse crypte uut den 11stn êeuw. Doa legt er ouk e gedenkploate voa Adela van Mêesn.
* De tôorn in 't Iers Vredespark: e monument ter êre van ol de Iersche soldoatn (zowel katholiekn als protestantn) die zy-an-zy mi makoar gevochn en tegen de Duutsche. 't Wos inhuldigd op 11/11/1998 deur Mary McAleese (president van Ierland), keuniginne Elizabeth II van Iengeland en keuning Albert II van België.
* Z'en ouk e nieuw hotel vo de joenge gasten uut Ierland.

## Polletiek
De burgemeester is Sandy Evrard. Evrard is van de blauwe. De blauwe en ol sedert 'k weetni oe lange de mêerderied in Mêesn. 

Mêesn komt dikkers in 't nieuws omda de gemêentebelastingn zo oge leggn. Da komt volgens de mêerderied omdat 't zuk e klêen stadje is da voer olles zelve moet opdroajn. Oe da 't ouk is: in een enquête ounder d'eigen bevokinge va Het Nieuwsblad (4/9/2006) kwam Sandy Evrard na vôorn as de sympathiekstn burgemêester va Vloandern. De latste joarn probeert Evrard, ondanks zyn numerieke machtsposisje, toch overêen te komn met de minderied.

## Lokoale anduudiengn
Sommigte plekkn in Mêesn goa je ni were viengn op e kaarte, moar olleman terplekke wit wuk da ze willn zeggn.
* *'t Kruus*: e levensgrôot kruus mi Jezus op 't ende van 't bewunde stik van de Ryselstroate  
* *Ipperoek*: e gebied da dêels in Mêesn, dêels in Wytschoate legt.  
* *Beiroek* (Beerhoek): d'uuzn tusschen de Gentstroate en d'Ermentiersstroate.

## Trivia
* Mêesn is verbroederd mi Featherston, e stadje in Nieuw-Zêeland.

## Externe koppelienge
* De officiële website van stad Mêesn
* Mêesn op Google Maps
Trekker

thumb|Een trekker

Nen **trekker** (Nederlands: *wisser*) es 't gêen da je gebruukt om uwn dweil over de vloer mee te sleepn. Ge keunt et ôok gebruukn om bevôorbeeld woater uut une keukn te trekkn .

Vloerders gebruukn e trekker voe toe te wosschn, dus voe de voegn of centuurn tusschn de tegels up te vulln me vloeiboare môortel of voegsel.
Slunse

E **slunse** es ip de lètteru hepakt u twadde vó mej te kuuschn.

In sommste dêeln van de Vloanders klappn z' w'ôok van u *vodde*, dus u vuul stik stoffe of u doek wôa da je bevôorbeeld 't stof van joen marjabeeldjes of joen zantjes mej kud ofdoen.

Slunse wor'wok wel èbrukt lìk u benôaminge vôr u duôarschneewuvehje . Ôal of niejé beleg'nd bedoeld.

Zwienemûle.
Seetewoarie

**Seetewoarie**, **Seentenewoarie**, **Seebewoarej**, **Zeentje en bewoartje** of **Godzegentje en bewoartje** es in feite ip de letter gepak e verbasterienge van "God zegene en bewoare je".  De mensn zei'n da vôorol vroegre, an ze weggingn. En de grôotouders miek'n d'rbie otmets e kruusje op 't oofd va nunder klêenjoens.
Pret

**Pret** of **poreie** es een stik groensel da olvelinge in de ground zit en olvelinge der eut. 't Gêen da in de ground stikt es wit en 't ander dêel es groen. 't Es goed vo t' eetn me petattn.

Pret (Latyn: Allium ampelloprasum var. porrum, Iengels: Leek, Frans: Poireau, Duuts: Lauch) is familie van andjoens, bieslook of puuptjes, en look. Familie die langs ier, en nog meer in d'Ardenn, groeit is kraailook. 
Pret is e monocotyle plante. In 't êeste joar et pret ginne stiengel, zuste mo bladscheden (bedoeld voe consumptie). Achter een vernalisoatie ountwikkelt er em ne stiengel met een bloeiwyze. Pret die zoverre gezet is, is niet nie meer weird in de commerce. 
Pret wordt in België surtout tusschen Toeroet en Roeseloare gezet. Der zyn meerdere internationale groenselfabrieken in de streke actief, ounder meer Ardo in Ardooie. Belgisch pret wordt zowel ves als verwerkt geconsumeerd in België als in 't buteland. 

## Geschienisse
Pret wier al geten deur de Sumeriërs, d'Egyptenaars, de Griekn en de Romeinn. Der wordt gezeid da keizer Nero gern pret at, en dat em "Porrophagus" genaamd wier, wuk da vry vertaald pretfretter wilt zeggen. 

## Gebruuk
Pret wordt meest van al gebruukt voe soepe mee te maken. Ge kunt pret tope met selder en andjoen en boeljong anzien als de basisingrediënten van soepe in Vloandern. 
Vodder wordt er ook vele pret verzet voe te stoven en voe te verwerken in sausen en visgerechten. 

## Teelt
Pret is nie moeilik om te kweken. Ge zaait in 't voorjaar pret in een isomo baksje. A 't stiengeltje een poar millimeters dik'is plant je z'uut. Ge kunt ze loater nog anêrdn voe meer wit gedeelte t'en. Ge moet zuste mor in de gatn oedn da je land genoeg bemest is, en da je pretplantjes gin koudeperiode moetn oundergaan, want achter een ende koude goan ze willn bloein. 

## Ziekten en antastingn
Der zyn meerdere schimmels en insektn die 't blad van pret beschadigen. Ip zich ware da nie erg, mo met da pret een bladgroente is, vermindert zen wêrde ip de markt zere a't zen blaatn nie meer schone zyn. Voorbeelden van zukke schimmels zyn roest (Puccinia allii), papiervlekkenziekte, purpervlekkenziekte. 
Antastingen deur insekten kun der zyn deur bevoorbeeld trips die klene zilverachtige pleksjes fretten in 't blad, of deur pretmotten of andjoenvliegen. 't Zyn de larven van pretmotten die gangsjes fretten in de blaatn, surtoe in de jounge (binnenste) blaatn. De maden van andjoenvliegen fretten 't plantje an zen voet kapot, wo deure dat 't plantje kreveert. 

## Meer info
**Vijanden van gewassen en hun beheersing 2007-2008*, uutgegevn deur de provinsje West-Vloandern, 40ste jaargang.
Yzegem

**Yzegem** (Nederlans: *Izegem*, uutsproake: *Izzegem*) i ne stad in  West-Vloandern. Der weun mêer of zeevntwintigduusd (27.000) minsn. Ze legt nie verre van Roeseloare en Kortryk. 
Yzegem is geleegn an de Mandel en 't kanoal Roeseloare-Leie (de voart) en doarom is 't er veel industrie.  

Vôoral de bustels, de skoenn en de betere meubels in keiseleire èin Yzegem bekend en stêenryke gemakt in de periode van 1850 tot 1950. Moa nu zyn der moa een poar fabrikkn nie mê van.
De oliefirma Vandemoortele eit er zeune boasis en es uutgewoaierd noa verskillige andre takkn (Alpro, Metro).

Dêelgemêentn zyn Kachtem, Emelgem en Bosmolens.

## Beziensweirdigheedn
:15px *Kykt noa [[Bouwkundig erfgoed in Yzegem]]*
## Toale
De mann van Yzegem zyn preus lik vêertig ip ulder erfgoed en ulder toale. Zo ein ze nogol wa minsn die werkn round het Yzegems dialect en ein ze der verskillige boekn over uutgegeevn.  't Yzegems trekt styf ip 't Kortryks: azoa gebruukn ze in Yzegem ôok de *sk*-klanke voor *sch* (lik in *ge moe gie nie teegn myn skeen skippn*).

## Yzegemse bekendn
* 't Hof Van Commerce: nen muzikgroep 
* Flip Kowlier: zanger, ereburger
* Veerle Dejaeghere: lôopster
* Ulla Werbrouck: ex-judoka
* Geert Bourgeois: polletieker
* Patrick Sercu: ex-koereur, ereburger

## Ofbeeldiengn

Ofbeeldienge:Izegem Centrumbrug kanaal Roesleare-Leie richting Ingelmunster.JPG|Brugge over 't kanoal in Yzegem (let ip de bloembakskes)
Ofbeeldienge:Izegem Albertlaan voormalige schoenfabriek Eperons d'or -2.JPG|Vroegere skoefabrikke *Eperons d'or*
Ofbeeldienge:Izegem Heilig-Hartkerk-0.JPG|Heilig hartkerke
Ofbeeldienge:Kastêel wolvenhof.jpg|Kastêel Wolvenhof


## Referensjes
*Officieeln website